open-index/open-wikipedia-markdown huggingface dataset:
Økologisk bæreevne

Den **økologiske bæreevnen** eller **bærekapasiteten** er øvre grensen for antall individer av en art som kan leve i et gitt område over lengre tid. En populasjon kan svinge noe fra år til år, men over lengre tid kan ingen bestand være større enn det områdets økologiske bæreevne tillater fordi ressurser som vann, mat og habitat ikke øker med økende bestand.

Når et område har vært leveplass for en art for en stund, kan arten påvirke området slik at bæreevnen forandrer seg. Eksempelvis er beveren avhengig av løvtrær. Den bruker trærne til mat og til å bygge hus som de kan bo i. De bruker også mange trær til å bygge demninger rundt husene sine. De bygger demningene slik at vannet ikke skal ødelegge husene. Men når beveren er ferdig med huset sitt og de har fått avkom øker behovet for mat. Derfor ødelegger beveren ofte flere trær enn det området klarer å produsere. Resultatet blir at bæreevnen i området synker, og beveren må etter en tid finne seg et nytt område å etablere seg i.

Bæreevne er en viktig faktor i livshistorieteori, særlig innenfor R/K-seleksjon. I matematiske formler brukes gjerne bokstaven K for å betegne antall individer av en bestemt art som kan leve i et område. Arter som er langlivede og får forholdsvis få unger vil ofte ha en bestand som ligger tett oppunder bærekapasiteten.

## Referanser
Michelle Yeoh

**Michelle Yeoh** (egentlig navn: *Yeoh Choo Kheng*, kinesisk: 杨紫琼, pinyin: *Yáng Zǐqióng*, jyutping: *Joeng4 Zi2king4*, født 6. august 1962 i Ipoh i Perak i Malaysia) er en kinesisk-malaysisk danser og skuespiller. 

Hun ble utdannet som ballettdanser i Storbritannia, og ble etter hjemkomsten til Malaysia kåret til *Miss Malaysia 1983*. Hun etablerte seg senere i Hongkong,  først som modell og senere som filmskuespiller.

## Filmografi
* 1992 – *[[Police Story 3: Super Cop]]* 
* 1993 – *[[The Heroic Trio]]* 
* 1997 – *[[Tomorrow Never Dies]] *
* 2000 – *[[Snikende tiger, skjult drage]]*
* 2005 – *[[Memoirs of a Geisha]]*
* 2008 – **'
* [[2010]] - ''[[True Legend]]''
* [[2011]] – ''[[The Lady]]''
* [[2016]] – ''[[Crouching Tiger, Hidden Dragon: Sword of Destiny]]''
* [[2017]] – ''[[Star Trek: Discovery, captain Philippa Georgiou/ mirrow universe emporor Georgiou ]]''
* [[2018]] – ''[[Crazy Rich Asians (film)|Crazy Rich Asians]]''
* [[2022]] – ''[[Everything Everywhere All at Once]]''
* [[2022]] – **'
* 2023 – *[[A Haunting in Venice]]*

## Referanser


## Eksterne lenker
*
Keith Levene

**Julian Keith Levene** (født 18. juli 1957 i London, død 11. november 2022) var en britisk gitarist og vokalist som var medlem av Public Image Ltd.

Levene var et av de tidligste medlemmene i The Clash. Han rakk aldri å spille inn noen plater med The Clash ettersom han ble avskjediget grunnet manglende oppmøte på bandets øvinger, men han skrev sangen «What's My Name» som var med på debutalbumet, og som The Clash også spilte live gjennom hele bandets levetid. Han spilte også i The Flowers of Romance som forøvrig ble oppløst etter kort tid grunnet trommisen Sid Vicious' «overgang» til The Sex Pistols der han spilte bass.
Etter at The Sex Pistols ble oppløst grunnla han bandet Public Image Ltd sammen med Johnny Rotten, i dette bandet spilte han også en del synthesizer.

Det sies at Levene var den største musikalske inspirasjonen til The Edge fra U2.

Han utgav flere soloalbum, det siste i 2002. I tillegg til dette har han spilt inn album med ei lang rekke andre artister, Hillel Slovak og Flea fra Red Hot Chili Peppers, Rat Scabies, Bim Sherman og Norwood Fisher (Fishbone).

## Referanser


## Eksterne lenker
* 
* 
* 
*  Intervju med 3:AM Magazine
*  Biografi
*  Diskografi
Križ

**Križ** er en liten by i Zagreb fylke, sentralt i Kroatia. Den ligger nær byen Ivanić-Grad. I 2001 hadde byen en befolkningen på 7&nbsp;406.

## Eksterne lenker
*
Samadhi (buddhisme)

**Samadhi**, eller evnen til konsentrasjon (ett-punkts fokusering av sinnet *cittassa-ekaggata*), er den tredje hoveddelen av den edle åttedelte veien i Buddhas lære: pañña (visdom), sila (oppførsel), samadhi (konsentrasjon). Det blir utviklet ved hjelp av samatha-meditasjon. Ifølge den gamle kommentarteksten *Visuddhimagga* underviste Buddha samadhi ved å bruke 40 forskjellige meditasjonsobjekter.  Blant disse meditasjonsobjektene var pusten (anapanasati-meditasjon), kjærlig vennlighet (metta-meditasjon), forskjellige farger,  jord, flammer med mere (kasina-meditasjon).

Når man utvikler *samadhi*, blir sinnet midlertidig rent og rolig. Når meditatoren oppnår sterk konsentrasjon er sinnet klart til å bryte igjennom og se hvordan virkeligheten egentlig er slik at hen til slutt kan frigjøre seg fra all lidelse.

Noen viktige komponenter i buddhistisk meditasjon som ble diskutert av Buddha, er de gradvis høyere meditative tilstandene som er kjent som de fire jhanaer, som i språket fra den åttedelte stien er «riktig konsentrasjon». Riktig konsentrasjon blir også av og til nevnt som noe man oppnår når man har perfeksjonert de 7 andre punktene i den åttedelte stien. 

Fire utviklinger av samadhi er nevnt i Pali-kanonen:
# Jhana.
# Økt oppmerksomhet.
# Innsikt i den virkelighetens natur.
# Endelig frigjøring.

Det finnes flere forskjellige typer samadhi også:
# Konsentrasjon som gir tilgang (uacara samadhi).
# Fokusert konsentrasjon (appana samadhi).
# Øyeblikkelig konsentrasjon (khanikha samadhi)
# Konsentrasjon uten avbrytelse (anantharika samadhi)
# Konsentrasjon som ikke kan måles (appamana samadhi)

Det er ikke alle typene av samadhi som blir anbefalt. De som fokuserer og øker de fem hindringene bør ikke utvikles.

De buddhistiske suttaene inneholder også en beskrivelse av at samadhi-praktikanter kan oppnå overnaturlige evner (kalt siddhis), og ramser opp flere som Buddha utviklet, men det advares også mot å la dette distrahere meditatoren fra det høyere målet om perfekt frihet fra all lidelse.

Den salige roen man opplever i samadhi er ikke buddhismens mål, men det forblir et viktig redskap for å nå målet om oppvåkning. Det er blitt sagt at samatha og samadhi meditasjon og vipassana (innsiktsmeditasjon) er de to hjulene på den åttedelte stiens tohjulede vogn, og Buddha anbefalte sterkt å utvikle begge.

## Se også
* Samadhi (hinduisme)
Mackøl og måsegg

**Mackøl og måsegg** er et kjent begrep i Norge og et tradisjonelt nordnorsk måltid. Retten er sesongbetinget, da den avhenger av ferske egg fra måse, helst gråmåke, svartbak, fiskemåke eller stormåse. Måsen verper på våren og tidlig sommer. Eggene kokes, klyves på langs i to, og serveres oftes på flatbrød med meierismør som skal smelte over de varme eggene. Krydder etter smak, rikelig med salt og noe pepper er vanlig. Ølet skal serveres kaldt, og i glassflaske, gjerne fra det nordnorske bryggeriet Mack. Måltidet inntas ofte på kveldstid, som en avslutning etter den tradisjonsrike eggsankingen.

Måltidet er godt beskrevet gjennom Bjørn Jens Kristiansens vise «Mackøl og måsegg» på albumet med samme navn fra 1988. Uttrykket er også brukt i sangen «Hest er best som pålegg» med Øystein Sunde.

Uttrykket har blitt brukt i tittelen på artikler, blant annet en populærvitenskapelig artikkel om måsegg.

Mack erklærte for noen år siden at de hadde sluttet å knytte ølet sitt til måsegg i markedsføringen.

## Referanser
Kokosolje

**Kokosolje** eller **kokosfett** er vegetabilsk olje som utvinnes av kopra, fruktkjøttet i kokosnøtten. 

Kokosolje er en viktig ingrediens i margarin, såpe, shampoo og ulike salver og kremer.

Herdet kokosolje kalles for *[[kokosfett]]* og er en vesentlig ingrediens i delfiakake. Kokosfett anvendes blant annet i issjokolade og såpe.

## Se også
* Kopra, tørket fruktkjøtt fra kokosnøtt
* Kokosfett, herdet kokosolje
* Klin kokos
Kokosfett

**Kokosfett** er herdet kokosolje. Fettet brukes til matlaging, og er bl.a. en viktig ingrediens i delfiakake.

Kokosfett framstilles ved at man utvinner kokosmelk fra kokosnøtta. Dette tørkes og males til kopra.

Kokosfett har et smeltepunkt ved ca. 25&nbsp;°C, og blir da til kokosolje.

## Innhold
*Mettede fettsyrer* (91&ndash;94 %)
* Laurinsyrer: 45&ndash;60 %
* Myristinsyrer: 17&ndash;20 %
* Kaprylsyrer: 8 %
* Palmitinsyrer: 2&ndash;5 %
* Kaprinsyrer: 6 %
* Stearinsyrer: 2&ndash;5 %
*Enkeltumettende fettsyrer* (3&ndash;10 %)
* Omega 9 &ndash; (Oljesyre): 2&ndash;7 %
*Flerumettede fettsyrer* (2&ndash;3 %)
* Omega 6 &ndash; (linolsyre): 1&ndash;2 %

## Se også
* Kopra, tørket fruktkjøtt fra kokosnøtt
* Kokosolje
* Klin kokos

## Eksterne lenker
* Kokosfettsom råvare
Valrhona

**Valrhona** er en fransk sjokoladeprodusent med base i den lille byen Tain L'Hermitage i vindistriktet Hermitage ikke langt unna Lyon.

Selskapet ble grunnlagt i 1922 av en fransk baker fra Rhône-dalen. I dag er selskapet en av verdens ledende produsenter av høykvalitets gourmetsjokolade, kanskje mest kjent for sin luksuriøse Grand Cru-sjokolade. Valrhona er et av veldig få selskap som også produserer *årgangssjokolade* av bønner fra spesifikke plantasjer. Pr. i dag eksisterer det tre merker med årgangssjokolade: *Ampamakia*, *Gran Couva* og *Palmira*. Disse produseres i henholdsvis Madagaskar, Trinidad og Venezuela. 

I tillegg til å lage sjokolade, styrer også selskapet *Ecole du Grand Chocolat* - en skole for profesjonelle kokker med fokus på sjokoladebaserte retter.

## Referanser


## Eksterne lenker
* 
* Valrhonas offisielle hjemmeside
Høybråten stasjon

**Høybråten stasjon** i Oslo er en av Vys stasjoner, og ble tatt i bruk 20. oktober 1921. Stasjonen ligger 154,6 meter over havet og tjente i tillegg som postekspedisjon fra år 1928 til slutten av 1940-tallet. Stasjonen ligger langs Hovedbanen i strøket Høybråten i bydel Stovner i Groruddalen.

Stasjonen var en av de første sakene Høybråten nybyggerforening arbeidet med, den første søknaden ble sendt til Aker kommunestyre 26. mai 1906. I 1918 fikk nybyggerforningen gjennomslag, etter mange avslag, og tomt ble skaffet av Ralph Tschudi. Aker kommunestyre krevde på sin side at stasjonen måtte ha veiforbindelse, og da lagde nybyggerforeningen den veien som i dag er kjent som Linjeveien. Det måtte også betales distriktsbidrag på 7000 kr, 1000 av disse ble betalt av nybyggerforningen mens Holm og Ralph Tscudi betalte resten.

På tegningene til stasjonsbygningen fra juli 1920 står det Stig holdeplads, men da stasjonen åpnet var navnet Høybråten jernbanestasjon. Stig gård lå rett ved siden av, men stasjonen ble bygget på eiendommen til Stovner gård.

Damplokomotiv ble benyttet til alle tog, og reisen mellom Kristiania og Høybråten tok 40 minutter, i nyere tid er denne tiden kommet ned i 15 minutter.

Stasjonsbygningen står i dag som det var før, men er ubemannet av NSB, og blir brukt som velhus av Høybråten velforening. Velforeningen startet å søke NSB om å få bruke stasjonsbygningen i 1988, og etter oppussing åpnet Høybråten velforening bygningen som velhus i oktober 1994. Stasjonen hadde en trebro som gikk over toglinjen, men denne er nå byttet ut med en mer moderne stålbro. 

## Litteratur
* 
* 

## Eksterne lenker
* 

* Stovnerporten – Sagaen om Stovner
Fylkesvei 4250

**Fylkesvei 4250** går mellom Rekefjord og Tothammer i Sokndal kommune i Rogaland.

Frem til 2019 hadde veien betegnelsen fylkesvei 40 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Blokk

**Blokk** har flere betydninger på norsk, ofte knyttet til «blokkering» eller «stort stykke av noe»: 
* Blokk (talje) – kloss med opptil tre trinser (blokkskiver) brukt i taljer
* Blokk (redskap) – redskap til å forme hatter over eller gjøre skotøy og hansker rommeligere med
* Blokk (geografi) – et geografisk område på et lands kontinentalsokkel, et utmålt boringsområde, noen ganger omtalt som oljeblokk
* Blokkering i ballspill
** Blokkering (basketball) – et uttrykk når en spiller blokkerer en motspiller i basketball
** Volleyball#blokk
* Boligblokk – en bygning med flere leiligheter
* Blokk (stein) – en stein, vanligvis bearbeidet til en mest mulig firkantet og rettvinklet blokk
* Blokk (geologi) – partikler med en kornstørrelse større enn 256mm
* Blokk (papir) – flere papirark, i stabel eller bunt, limt sammen i den ene enden
* Kraftblokk – utstyr for å hale inn notbruk på fiskefartøyer
* Motorblokk – bilmotorens største del, plassert under toppstykket. 
* Trykkblokk eller -plate brukt ved blokktrykk, trykking av bilder på en overflate
* Blokk – gruppering eller enhet av flere stater eller politiske partier, for eksempel østblokken, den borgerlige blokk
* Hjerteblokk – avbrudd og uregelmessighet i hjertefunksjonene
Shepherd Market

**Shepherd Market** er et lite torg i området Mayfair på Londons West End, nærmere bestemt i triangelet som dannes av gatene Piccadilly, Park Lane og Curzon Street. Strøket har navn etter arkitekten Edward Shepherd, som i tidsrommet 1735-1746 bygde ut området der det årlige maimarkedet (May Fair) tidligere hadde vært holdt (og hvor Mayfair har fått sitt navn etter). Stedet har en landbylignende atmosfære. På 1920-tallet var stedet et populært sted å bo for forfattere og kunstnere, blant annet Anthony Powell, Michael Arlen og Sophie Fedorovitch.

Shepherd planla og bygde ut området som en tradisjonell landsby, med uregelmessig gatenett, blindgater og lave hus i tegl. Shepherd Market har i dag en sammensatt karakter. Her finner en eksklusive butikker og restauranter, og store hoteller som Hilton, Sheraton og Metropolitan. Samtidig har Shepherd Market i lang tid vært et tilholdssted for prostituerte på Londons West End. Det har dog blitt assosiert med prostituerte siden 1700-tallet. På 1980-tallet møtte forfatteren og den tidligere politikeren Jeffrey Archer, da formann i det konservative partiet, den prostituerte Monica Coghlan i Shepherd Market.

## Referanser


## Eksterne lenker
* Shepherd Markets nettsted
Home Park

**Home Park Stadium** er et fotballstadion i Plymouth, England. Det er hjemmebanen til Plymouth Argyle FC som spiller i Football League Championship. Stadionet har en kapasitet på 20&nbsp;922. Stadionet ble bygd og åpnet i 1893, men klubben tok ikke over før i 1901.

## Eksterne lenker
* Stadiumguide.com – Home Park
* Internet Football Grounds Guide – Home Park, Plymouth Argyle FC
Residiv

**Residiv** (fra latin: at noe kommer tilbake) er en medisinsk betegnelse på at en sykdom kommer tilbake hos en pasient. Dette kan dreie seg både om infeksjonssykdommer, hvor det infeksiøse agens blir værende latent i kroppen for så å aktiveres med jevne mellomrom (eksempelvis tuberkulose, herpesvirusinfeksjoner), eller det kan dreie seg om kreft, hvor pasienten har fått behandling og er antatt frisk, men det stadig finnes kreftceller i kroppen som forårsaker flere svulster. Det kan også gjelde en revmatisk sykdom som kan være i en rolig fase over lengre tid, for deretter å forverre seg.

I geologi kan det bety en rest hvor mesteparten er borte, for eksempel en liten forrevet topp hvor resten av landskapet er jevnet ut av isen.
Fylkesvei 445

**Fylkesvei 445** går mellom Florø sentrum og Florø lufthamn i Kinn. Veiens lengde er 4,2&nbsp;km.

Ringtrasé: Kinnvegen – Havrenesvegen – Michael Sarsgate (- Kinnvegen)

Frem til 2019 hadde veien betegnelsen fylkesvei 545 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ectropion

**Ectropion** er en øyelidelse hvor øvre og/eller nedre øyelokk ikke er tilliggende øyet. Det motsatte av ectropion er entropion.

## Etiologi og patogenese
Ectropion forekommer hos eldre personer hvor bindevevet i øyelokkene har mistet en del av sin elastisitet, eller etter et traume mot øyelokket. Det arter seg ved at øyelokket ikke er tilliggende øyet. Dette er problematisk fordi øyet da ikke er beskyttet under søvn, og det har lett for å tørke ut.

## Behandling
Behandlingen er kirurgisk oppstramming av øyelokket.
Trichiasis

**'Trichiasis** (fra lat. – hår) er en øyelidelse hvor øyenvippene vender inn mot øyet, og irriterer dette ved å skrape mot det ved øyenlokksbevegelser.

## Etiologi og patogenese
Trichiasis kan oppstå enten ved entropion eller ved at øyenvippene vokser i feil retning (medfødt, traume). Irritasjonen fører i første omgang til en konjunktivitt og/eller er keratitt. Ved langvarig irritasjon kan øyet få en epitelskade.

## Behandling
Er enten fjerning av øyenvippene, eller operasjon for entropion.
Konjunktivitt

**Konjunktivitt** eller **øyekatarr** er en inflammasjon/betennelse av øyets konjunktiva som er en hinne som er festet rundt limbus, som er kanten rundt den klare hornhinnen og på innsiden av øyelokkene. Det er den absolutt vanligste øyelidelsen og alvorlighetsgraden kan være fra helt ufarlig til synstruende. Den består i en betennelse av konjuktiva, og kan deles inn etter utløsende årsak:

## Typer konjunktivitt
### [[Allergi]]sk konjuktivitt
#### Akutt
Dette er det vanlige røde øyet allergikere får om de kommer i kontakt med allergener (kattehår, pollen, gress, etc.).

#### Kronisk
Arter seg som dobbeltsidig rødt øye med kløe og renning. Kan ses ved svært uttalt allergi, og kan da være sesongbetont (pollensesong).
### Infeksiøs konjunktivitt
#### Amøboid
Sjelden årsak til konjuktivitt i Norge, men kan være veldig alvorlig.
#### Bakteriell
Form for konjuktivitt som krever behandling (se under). Oftest forårsaket av vanlig forekommende bakterier som stafylokokker, streptokokker og pneumokokker. Andre mulige agens er Pseudomonas aeruginosa, Neisseria Gonorrhéa og Chlamydia tracomatis (de to siste hos barn ved smitte fra fødselskanalen - sjelden).

Chlamydia trachomatis og Neisseria gonorrhéa
Er i dag sjeldne former for bakterielle konjunktivitter. Kan ses hos nyfødte barn hvis mødre har en genital infeksjon. I begynnelsen av det 19. århundre var disse infeksjonene langt vanligere, og man dryppet alle nyfødte med lapisdråper i øynene (Credés profylakse).

#### Viral
Viral konjunktivitt er den vanligste, og minst alvorlige form for infeksiøs konjunktivitt. Den er veldig vanlig årsak til epidemi i barnehager, og trenger som regel ikke behandling.

### Irritativ konjunktivitt
#### Mekanisk
Fremmedlegemer i øyet kan irritere og gi konjunktivitt. Ved langvarig irritasjon kan de gi epitelskader.
#### Toksisk
Kjemiske stoffer (syrer, baser, vaskemiddel etc.) som kommer i øyet kan irritere og gi konjuntivitt.

## Behandling
### Allergisk konjunktivitt
Behandles med antihistaminer (cetrizin) eller steroider.
### Infeksiøs konjunktivitt
Bakterielle konjunktivitter behandles i Norge ofte med lokal antibiotika. Vanligvis benyttes fucidin eller kloramfenikol, som dråper eller salve. Konjunktivitter har en tendens til å bli bra av seg selv og kan i lettere tilfeller sees an noen dager uten terapi, med rengjøring flere ganger daglig i rent vann.
Virale kan eventuelt behandles med antivirale midler ( som aciklovir).

### Irritativ konjuntivitt
Behandles ved å fjerne irriterende årsak (f.eks. skylle øyet, fjerne fremmedlegeme etc). Ved behov kan man gi smertestillende eller bedøvende øyedråper (ibuprocain.

## Referanser


## Eksterne lenker
*
Fylkesvei 2910

**Fylkesvei 2910 ** går mellom Tunhovd i Nore og Uvdal og sentrum i Nesbyen kommune.

Frem til 2019 hadde veien betegnelsen fylkesvei 214 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Interaksjon

**Interaksjon** kan ha mange betydninger:

* Sosial interaksjon
* Interaksjon kan være en omstendighet, relasjon, sammenheng, tilknytning eller forbindelse til en hendelse
* Interaksjon (legemiddel) er et begrep innen farmakologien
* Innen partikkelfysikk og kjernefysikk beskriver interaksjon vekselvirkninger mellom partikler 
* Menneske-maskin-interaksjon
Entropion

**Entropion** er en øyelidelse hvor øvre og/eller nedre øyelokk er bøyd inn mot øyet, og irriterer dette. Det motsatte av entropion er ectropion.

## Etiologi og patogenese
Entropion oppstår gjerne hos eldre personer hvor bindevevet i kroppen begynner å bli dårlig. Det forekommer hyppigst med nedre øyelokk. Det kan også forekomme etter traume.

Irritasjonen av øyet fører i første omgang til konjunktivitt og/eller keratitt. Ved langvarig irritasjon kan det skade epitelet i øyet og forårsake en korneaskade med arrdannelse og synsnedsettelse.

## Behandling
Behandlingen er kirurgisk.
Fylkesvei 2876

**Fylkesvei 2876 ** går mellom Heggen i Ytre Soknedalen og Veien i Heradsbygda, i Ringerike kommune.

Frem til 2019 hadde veien betegnelsen fylkesvei 174 (Buskerud).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Sætre

**Sætre** kan vise til:

* Sætre (Asker) – et tettsted i Asker i Viken
* Sætre (Vartdal) – et tettsted i Ørsta i Møre og Romsdal
* Sætre (Volda) – en gard i Volda i Møre og Romsdal
* Sætre (Vartdal) – en gard i Vartdal i Ørsta
* Sætre (bedrift) – en bedrift som markedsfører kjeks
* Sætre (etternavn) – vanlig etternavn i Norge
Storbritannias riksdeler

**Storbritannias riksdeler** er de fire bestanddelene av Det forente kongerike Storbritannia og Nord-Irland:

*England
*Skottland
*Wales
*Nord-Irland

De tre første beskrives offisielt på engelsk som *constituent countries* («konstituerende land»). Alle tre har tidligere vært selvstendige, det vil si suverene stater, og har hatt egne variasjoner i politisk, juridisk og administrativ status. Fyrstedømmet Wales tapte i 1282 sin selvstendighet og ble i 1536 integrert i England. England og Skottland inngikk union i 1707 og Storbritannia ble dannet. Unionen medførte at de to landenes kroner og parlamenter ble forent. På andre områder ble de enkelte landenes institusjoner bevart. I 1801 ble Irland en del av unionen. Etter delingen av Irland i 1921 er bare Nord-Irland i union med Storbritannia. Det britiske parlamentet er øverste lovgivende forsamling for England, Skottland, Wales og Nord-Irland.

Skottland og Wales er siden 1999 selvstyrende, og har sine egne parlamenter med begrenset lovgivningsrett. England savner et selvstyrende parlament og regjering, men er fortsatt tilstrekkelig særpreget til å kunne betegnes som et land og en nasjon.

Den fjerde riksdelen, Nord-Irland (også kalt Ulster), er ikke et land eller en nasjon, men en del av et land eller en nasjon. Hvilket land eller nasjon er et hett politisk spørsmål, som ligger til grunn for konflikten i Nord-Irland. Offisielt er Nord-Irland en provins.

Noen tilhengere av Cornwalls selvstyrebevegelse hevder at Cornwall burde anerkjennes som et likeverdig medlem av unionsstaten.

## Eksterne lenker
*
Fylkesvei 4238

**Fylkesvei 4238** går mellom Skaue bru i Lindesnes og Nodeland i Kristiansand.

Frem til 2019 hadde veien betegnelsen fylkesvei 303 (Vest-Agder). Fylkesvei 478 var en tid del av veien.

## Kommuner og knutepunkter

## Referanser




## Eksterne lenker
* Vegvesenets vegkart 
*
Willy Böckl

**Wilhelm Richard «Willy» Böckl** (født 27. januar 1893, død 22. april 1975) var en østerriksk kunstløper som deltok i de olympiske vinterleker 1924 i Chamonix og 1928 i St. Moritz.

Han vant VM i kunstløp fire ganger, og fikk to sølv i Vinter-OL.
Da han la opp, flyttet han til USA og ble trener.

## Meritter

## OL-medaljer
* 1924  Chamonix -  Sølv i kunstløp
* 1928  St. Moritz -  Sølv i kunstløp

## Eksterne lenker
*
Per (andre betydninger)

**Per** kan referere til:

*Per &ndash; mannsnavn – en nordisk kortform av Peter
*Per (kjeks) &ndash; søt kjeks fra Sætre AS
*Per (preposisjon) &ndash; tidligere forkortet pr.
*Per  &ndash; den eldste av brødrene til Askeladden
*Per (ekstremvær) &ndash; et kraftig uvær som rammet Sverige og Norge 14. januar 2007
A-VM i ishockey for menn 1974

**Ishockey-VM 1974** var det 41. verdensmesterskapet og det 52. europamesterskapet i ishockey. Turneringen ble arrangert i Finland fra 5. april til 20. april og kampene ble spilt i hovedstaden Helsingfors. Seks lag deltok i A-VM, det ble spilt en dobbelserie der alle lagene møttes to ganger. Sovjetunionen ble verdensmestere for trettende gang og de vant også sitt 16. europamesterskap. For første gang i ishockey-VMs historie ble to spillere tatt i doping. Det var svenske Ulf Nilsson og finske Stig Wetzell som testet positivt for det forbudte stoffet efedrin. Begge spillere ble avstengt for resten av turneringen. Nilsson testet positivt etter Sveriges kamp mot Polen, Sverige vant kampen med 4-1, men ble fradømt seieren og Polen ble tildelt seieren med 5-0. Finske Wetzell testet positivt etter Finlands kamp mot Tsjekkoslovakia som Finland vant med 5-2, men de ble fradømt seieren og Tsjekkoslovakia ble tildelt seieren med 5-0.

## Resultater

*(X) 4-1 til Sverige, men de ble fradømt seieren og tapte med 5-0 på grunn av positiv dopingtest av svenske Ulf Nilsson. 
*(XX) 5-2 til Finland, men de ble fradømt seieren og tapte med 5-0 på grunn av positiv dopingtest av finske Stig Wetzell.

## VM-tabell

## Medaljer VM

## Medaljer EM

## Kilder
* Resultater www.hockeyarchives.info
O (album)

***O*** er navnet på Damien Rice sitt første album. Det kom ut 1. februar 2002 i Irland og møtte gode anmeldelser hos kritikerne. Albumet har to skjulte spor, «Prague» og «Silent Night», som blir avspilt en liten pause etter albumets siste spor, «Eskimo».

## Sporliste
#«Delicate» – 5:12
#«Volcano» – 4:38
#«The Blower's Daughter» – 4:44
#«Cannonball» – 5:10
#«Older Chests» – 4:46
#«Amie» – 4:36
#«Cheers Darlin'» – 5:50
#«Cold Water» – 4:59
#«I Remember» – 5:31
#«Eskimo» – 16:07
#* «Prague» – etter 7:09 (skjult spor)
#* «Silent Night» – etter 14:09 (skjult spor)

## Kilder
*Albumet på Discogs

## Eksterne lenker
*
Chow Yun-fat

**Chow Yun-fat** 周潤發 pinyin: **Zhōu Rùnfā** (født 18. mai 1955 i Hongkong) er en hongkongkinesisk skuespiller. Han gjorde sitt store gjennombrudd med John Woos actionfilmer *[[A Better Tomorrow]]* (1986), *[[The Killer (film, 1989)|The Killer]]* (1989) og *[[Hard Boiled]]* (1992), men hans karriere omfatter også en hel del filmer i genre som drama og romantikk. Senere i karrieren gjorde han seg bemerket i internasjonale produksjoner som *[[Anna and the King]]* (1999), ''Snikende tiger, skjult drage'' (2000) og *[[Pirates of the Caribbean: At World’s End|Pirates of the Caribbean: At World's End]]* (2007).
 
## Filmografi i utvalg

* *[[A Better Tomorrow]]* (1986)
* *[[City on Fire (film, 1987)|City on Fire]]* (1987)
* *[[An Autumn's Tale]]* (1987)
* *[[A Better Tomorrow II]] ([[1987]])*
* *[[The Eighth Happiness]]* (1988)
* *[[All About Ah-Long]]* (1989)
* *[[The Killer (film, 1989)|The Killer]]* (1989)
* *[[A Better Tomorrow III]]* (1989)
* *[[God of Gamblers]]* (1989)
* *[[Once a Thief (film, 1991)|Once a Thief]]* (1991)
* *[[Hard Boiled]]* (1992)
* *[[The Replacement Killers]]* (1998)
* *[[The Corruptor]]* (1999)
* *[[Anna and the King]]* (1999)
* *[[Snikende tiger, skjult drage]]* (2000)
* *[[Pirates of the Caribbean: At World’s End|Pirates of the Caribbean: At world's end]]* (2007)

## Referanser


## Eksterne lenker
*
Profylakse

**Profylakse** (av gr. *profylaksis*) eller **preventiv** er en ofte benyttet medisinsk terminologi som betyr «forebygging». Motsatsen kalles et abortiv.

Eksempler på bruk:
* Vaksiner og antiepileptika er legemidler som gis profylaktisk mot ulike sykdomer.
* Prevensjon brukes som profylakse mot uønsket svangerskap.
* Det er et profylaktisk tiltak å ha adrenalin tilgjengelig hvis man er allergisk mot vepsestikk, men det brukes som et abortiv ved behov.

## Referanser
VM i ishockey for menn 1975

**VM i ishockey for menn 1975** var det 42. verdensmesterskapet i ishockey og det 53. europamesterskapet i ishockey arrangert av Det internasjonale ishockeyforbundet (IIHF). Mesterskapet ble arrangert på tre nivåer og 21 lag deltok i turneringen. VM for pulje A («A-VM») ble arrangert i Düsseldorf og München i Vest-Tyskland fra 3. til 19. april 1975 mens VM for lavere nivåer ble arrangert på forskjellige terminer i februar og mars 1975.

## Oversikt

## Sluttplassering

## A-VM 1975 (Vest-Tyskland)

**VM i ishockey for menn 1975 pulje A (A-VM)** ble arrangert i Düsseldorf og München i Vest-Tyskland fra 3. til 19. april 1975. Seks lag deltok i turneringen som ble spilt som en dobbeltserie der alle lagene møttes to ganger.

A-VM ble preget av mange forutsigelige resultater og kjedelige kamper. Plasseringene fra 1. til 5. plass endte på samme vis som VM-turneringen året før. Sovjetunionen gikk ubeseiret gjennom A-VM og vant suverent sin 14. VM-tittel (og 17. EM-tittel). Tsjekkoslovakia vant sølv som året før. Det eneste spenningsmomentet var kampen om bronsemedaljene mellom Sverige og Finland som ble avgjort på målforskjell etter at lagene hadde vunnet én ettmålsseier hver.

Ved årskongressen i 1975 vedtok IIHF å omorganisere A-VM. Fra 1976 ble A-puljen utvidet fra seks til åtte lag. Dermed rykket ingen lag ned til B-VM ved årets VM.

De seks lagene i A-puljen var også kvalifisert til Vinter-OL 1976.

Turneringens sluttresultater ifølge IIHF:

;Sluttresultatet for VM 1975

;Sluttresultatet for EM 1975



## B-VM 1975 (Japan)

**VM i ishockey for menn 1975 pulje B (B-VM)** ble arrangert i Sapporo i Japan i perioden 14. til 23. mars 1975.

På grunn av utvidelsen av A-puljen til åtte lag fra 1976 rykket to lag opp fra B-puljen i årets VM (Øst- og Vest-Tyskland) mens ingen lag rykket ned til C-puljen. Canada, som hadde boikottet VM siden 1970 på grunn av amatørproblematikken, hadde blitt tilbudt en plass i A-VM for 1976 men takket nei for istedet å returnere i 1977.

De seks beste lagene i B-puljen var også kvalifisert til Vinter-OL 1976.

## C-VM 1975 (Bulgaria)

**VM i ishockey for menn 1975 pulje C (C-VM)** ble arrangert i Sofia i Bulgaria fra 1. til 10. mars 1975. Norge og Bulgaria rykket opp til B-VM for 1976.

Kina skulle opprinnelig ha deltatt i turneringen men trakk seg.

## Referanser


## Litteratur
* 
* 

## Eksterne lenker
* 
* 
*
Keratitt

**Keratitt** er en betennelse av øyets hornhinne. Det er en potensielt synstruende øyelidelse, og krever alltid behandling.

## Symptomer og funn
Felles for alle keratittene er at symptombildet preges av lysskyhet, tåreflod og smerter. I tillegg kan det være synsnedsettelse ved de alvorligste formene.
Betennelsen ses i form av en *ciliær injeksjon* (i motsetning til en *konjuktival injeksjon* som man ser ved konjunktivitt). Dette er en rødhet som kranser tett om regnbuehinnen. Det kan også være *blandingsinjeksjon*, som er både ciliær og konjunktival injeksjon samtidig.

## Typer keratitt
### Infeksiøs keratitt
#### Amøboid
Amøbe-infeksjoner i øynene er veldig sjelden i Norge, men de kan være veldig alvorlige, og potensielt synstruende.
##### Acanthamøba
Gir en meget alvorlig keratitt som gir alvorlig synstap hvis den ikke behandles.
#### Bakteriell
Bakterielle keratitter er alltid alvorlige, og må behandles så snart som mulig (se under) for ikke å føre til synstap. Det finnes mange bakterier som kan infisere hornhinnen.
##### Streptokokker og stafylokokker
Er de vanligste årsakene til bakterielle keratitter i Norge og Norden.
##### Pseudomonas aeruginosa
Er den mest alvorlige av alle de infeksiøse keratittene, men forholdsvis sjelden. Den rammer især linsebrukere, da linsen kan funger som reservoar for bakteriene. Hvis denne ikke behandles vil den gi varig synstap på det affiserte øyet.
#### Viral
Forskjellige virale agens kan gi keratitt. Dette er litt mindre alvorlig enn bakteriell infeksjon, men kan også gi synstap.
##### [[Herpes]] simplex-keratitt
Er den vanligste virale keratitten. Den skyldes infeksjon med herpes simplex viruset, og kan skade synet ved at det oppstår et grenformet arr på hornhinnen (keratitis dendrittica). (''Se også herpesvirusinfeksjoner)
##### Zoster ophtalmicus / [[helvetesild]]
Skyldes infeksjon med varicella zoster viruset.
## Behandling
### Infeksiøs keratitt
Behandles i utgangspunktet med antimikrobielle midler. Ved alvorlig ødeleggelse av hornhinnen som gir synstap/blindhet, kan man vurdere hornhinnetransplantasjon.
#### Amøboid og bakteriell
Behandles med øyedråper med antibiotika (chloramphenicol, erythromycin) eller med klorhexidin.
#### Viral
Behandles med øyedråper med antiviralt middel (aciklovir).
Paulo dos Santos

**Paulo dos Santos** (født 13. november 1973) er en tidligere fotballspiller fra Kapp Verde. Det siste laget han spilte profesjonell fotball på var . Han kom til Hødd fra  sommeren 2007 etter å ha blitt løst fra kontrakten. Tidligere spilte han blant annet for  (2002–2005) og i flere klubber i USA før dette igjen. Etter at han forlot Hødd i 2008 flyttet han hjem til Kapp Verde.

## Referanser


## Eksterne lenker
*
Peder Nyman

**Peder Nyman** (1940–2001) var en dansk avistegner. Han ble særlig kjent for sine poengterte tegninger i karakteristisk stilisert strek under signaturen «NYMAN» i dagsavisa *[[Politiken]]* i København.

Peder Nyman var sønn av den danske Pippi Langstrømpe-tegneren Ingrid Vang Nyman.

## Referanser
Fylkesvei 3946

**Fylkesvei 3946** går mellom Homstean i Vennesla og Underåsen i Kristiansand.

Frem til 2019 hadde veien betegnelsen fylkesvei 106 (Vest-Agder).

## Kommuner og knutepunkter

## Referanser




## Eksterne lenker

* Vegvesenets vegkart
Mary Poppins

**Mary Poppins** er hovedperson i en serie barnebøker av den australsk-britiske forfatteren P.L. Travers (1899–1996). Bøkene ble utgitt fra 1934 til 1988. 

Mary Poppins er en barnepike med magiske evner som arbeider hos familien Banks i London, der hun finner på mye merkelig sammen med barna i huset. Hun eier en magisk paraply som blant annet gjør henne i stand til å fly. 

I de tre første bøkene er Mary Poppins' tilstedeværelse hos familien flyktig; hun dukker opp, og forsvinner igjen. Forfatterens opprinnelige intensjon var at disse tre bøkene skulle utgjøre et avsluttet hele, men etter mange oppfordringer fra begeistrede lesere skrev hun flere fortsettelser. *Mary Poppins From A-Z* (1962) består av 26 korte episoder, én for hver bokstav i alfabetet, og *Mary Poppins in the Kitchen* (1975) er en blanding av fortelling og matoppskrifter. De tre andre bøkene fra 1952 til 1988 består av episoder som kronologisk sett utspiller seg mellom Mary Poppins' første ankomst i bok 1, og hennes avskjed i bok 3. 

## Film og musikal
Walt Disneys musikalfilm *[[Mary Poppins (film)|Mary Poppins]]* (1964) er basert på de fire første bøkene. Filmen hadde Julie Andrews og Dick van Dyke i hovedrollene som Mary og Bert. Ellers medvirket David Tomlinson som George Banks, Glynis Johns som Winifred Banks, Karen Dotrice som Jane Banks og Matthew Garber som Michael Banks. Ordet Supercalifragilisticexpialidocious ble introdusert i filmen, som en sangtittel.

Filmen er en familiemusikal, delvis med en blanding av levende skuespillere og tegnefilmfigurer. Travers selv var ikke fornøyd med filmen, til tross for at den gjorde stor suksess. Hun syntes at Disney hadde gjort Mary Poppins for snill: «The diagreeable qualities of Mary Poppins vanished». 

Musikalen ble satt opp  i London i 2004 med nyskrevne musikalske tilleggsnumre. Musikalen kom til New York i 2006.

Det er også laget en sovjetisk TV-filmatisering av bøkene: *Ha det bra, Mary Poppins!* (1983-84)

## Bøker om Mary Poppins
* 1934: *Mary Poppins* – utgitt på norsk som *Mary Poppins* i 1949, 1965, 1972 og 1983, samt i ny, norskillustrert utgave i 2010.
* 1935: *Mary Poppins Comes Back* – utgitt på norsk som *Mary Poppins kommer tilbake* i 1950 og 1966
* 1943: *Mary Poppins Opens the Door* – utgitt på norsk som  *Mary Poppins åpner døren* i 1967
* 1952: *Mary Poppins in the Park* – utgitt på norsk som *Mary Poppins i parken* i 1968
* 1962: *Mary Poppins From A-Z*
* 1975: *Mary Poppins in the Kitchen*
* 1982: *Mary Poppins in Cherry Tree Lane* - utgitt på norsk som *Mary Poppins i Kirsebærgaten* i 1985
* 1988: *Mary Poppins and the House Next Door*

Bøkene er illustrert av Mary Shepard.
## Referanser

## Eksterne lenker
*
Fylkesvei 57 (Vest-Agder)

**Fylkesvei 57 i Vest-Agder** gikk mellom Kattefoss bru og Tverrbakken i Vennesla.

Traséer: Tverrbakken – Engeland 3,7&nbsp;km, Engeland – Kattefoss 12,8&nbsp;km.

2019 ble veien erstattet av fylkesvei 3783 og fylkesvei 3784.

## Kommuner og knutepunkter

* Fylkesgrense Kattefoss bru (48,5 m) →  (Aust-Agder) til   Skaiå i Iveland
*Kommunal vei fra Iveland ved Kattefoss til  Monan (10,3&nbsp;km)
* Skårlandsbroa
* Skårlandstunnelen (31 m)
* Nomelandstunnelen (216 m)
*Arm til Røyknes (0,2&nbsp;km)
** Setesdalsbanen museumsbane
**Kommunal vei videre over fylkesgrensen til Skisland i Iveland (0,9&nbsp;km) →  Grovane
*Kommunal vei fra Samkom til  Reiersdal
* fra Engeland til  Venneslamoen, felles trasé ca. 110 m
* fra Engeland mot  Mølla
* fra Tverrbakken til  i Kristiansand og mot  i Vinje i Telemark

## Referanser


## Eksterne lenker
* Vegvesenets vegkart
Tienen

**Tienen** er et sted og en kommune i den belgiske provinsen Flamsk Brabant.


Fil:Tienen Grote Gete.jpg|Grote Gete
Fil:Tienen Stadhuis.jpg|Tienen rådhus
Fil:Tienen Het Toreke.jpg|Museum Het Toreke
Fil:Tienen Suikermuseum.jpg|Het Suikermuseum
Fil:Tienen OLV Ten Poel Kerk.jpg|OLV Ten Poel kirke
Fil:Tienen Sint-Germanuskerk 2.jpg|Sint-Germanuskirke
Fil:Oorbeek - Kasteel.jpg|Oorbeek slott
Fil:Pikke Stijkès.jpg|Pikke Stijkès


## Referanser


## Eksterne lenker
* Kommunens nettside
Er (bibelsk person)

**Er** (hebraisk: , «våken, vekket»; gresk: Ἤρ) var ifølge den hebraiske Bibelen (Det gamle testamente) Judas førstefødte sønn og bror til Onan og Sjela. Er var gift med Tamar. I henhold til  *[[Første Mosebok]]* tok Jahve livet av Er,: «Er, Judas førstefødte, var ond i Herrens øyne, og Herren tok livet hans.» Det er ikke gitt ytterligere forklaringer.

På hebraisk når Er stavet baklengs gir det ordet «ond». I henhold til den franske rabbiner Rashi og andre rabbinere, forsøkte Er som Onan senere fraholde Tamar fra å føde, i Ers tilfelle grunnet at han ikke ville ødelegge Tamars skjønnhet. I teksten er Er framstilt som bror av Onan og av den yngste broren Sjela; men i *[[Første Krønikebok]]* er Er listet som en av Sjelas sønner.

Bibelforskere betrakter beskrivelsen av Er som en eponymisk etiologisk myte som angår variasjonene i grupperingene av Judas stamme og hvor den brå og plutselige døden til Er som en refleksjon av at en stamme døde ut, forsvant eller ble absorbert; tilstedeværelsen av en Er som en etterkommer Sjela i *Første Krønikebok* antyder at Er i virkeligheten var navnet på en stamme eller klan som opprinnelig var likestilt i status med den til Sjela, men som senere ble underordnet denne. Broren Onan kan representere en edomittisk klan ved navn *Onam*, ved at han er nevnt i en edomittisk genealogi i *Første Mosebok*.

Bibelforskere har argumentert at i fortellingen om Tamar, hvor beskrivelsen av Er er en del av, var de sekundære målene til enten å forsvare institusjonen av leviratekteskapet, eller presentere en etiologisk myte for dens opprinnelse. Ers rolle i fortellingen er således kun en bakgrunn for hovedhandlingen, hans død var årsaken for leviratekteskapet ble en vesentlighet. Emerton anser at beviset for dette er ikke overbevisende, skjønt klassiske rabbinske skribenter har argumentert at denne fortellingen angår opprinnelsen til leviratekteskapet.

Er er også et navn som listes i Lukasevangeliets versjon av Jesu slektsregister

## Referanser
P.L. Travers

**Pamela Lyndon Travers** (født *Helen Lyndon Goff* i Maryborough i Queensland i Australia i 9. august 1899, død i London 23. april 1996) var en australsk-britisk forfatter og skuespiller, særlig kjent for barnebøkene om Mary Poppins. 

## Liv
Faren Travers Robert Goff var irsk-engelsk. Han arbeidet i Australia som banksjef, senere degradert til bankkasserer. Moren var søster av en britisk koloniadministrator. Pamela gikk på kostskole i Sydney, og arbeidet som skuespiller i en turnekompani, samtidig med at hun fikk publisert sine første dikt og fortellinger i aviser. Hun flyttet til London i 1924, hvor hun etablerte seg som forfatter. Gjennom vennskap med forleggerne  (J.M. Barries stesønn og den antatte modellen til Peter Pan) og George William Russell fikk hun innpass i et litterært miljø.

Hun engasjerte seg i new ageinspirerte og okkulte miljøer, og møtte Georgij Ivanovitsj Gurdjieff, som hun senere skrev om i *Man, Myth and Magic: Encyclopedia of the Supernatural* (1971). På 1960-tallet studerte hun zen i Japan, og på 1970-tallet bodde hun med hopiindianere. 

Hun var ugift, og det er antatt at hun hadde forhold til både kvinner og menn. Hun adopterte i 1939 den irskfødte Camillus Travers Hone (1937-2011). Hun ble utnevnt til offiser av Order of the British Empire i 1977.

## Bøker
Travers er i ettertid nesten utelukkende kjent for barnebøkene om Mary Poppins, selv om hun mistrivdes i rollen som barnebokforfatter, og var sterkt kritisk til Disneys filmversjon av bøkene. Travers' eget liv, og forholdet til Disney, er tema for spillefilmen *[[Saving Mr. Banks]]* (2013).

Blant hennes andre bøker er barneboka *I Go By Sea, I Go By Land* (1941), som skildrer to barn som evakueres fra Storbritannia til USA under verdenskrigen.

Hun har selv nevnt *Friend Monkey* (1971) som sin egen favorittbok «because the Hindu myth on which it is based is my favorite — the myth of the Monkey Lord who loved so much that he created chaos wherever he went».

## Bokliste

;Bøker om Mary Poppins
* *Mary Poppins* (1934) 
* *Mary Poppins Comes Back* (1935) 
* *Mary Poppins Opens the Door* (1943) 
* *Mary Poppins in the Park* (1952) 
* *Mary Poppins From A-Z* (1962) 
* *Mary Poppins in the Kitchen* (1975) 
* *Mary Poppins in Cherry Tree Lane* (1982) 
* *Mary Poppins and the House Next Door* (1988)
         
;Andre bøker 
* *I Go By Sea, I Go By Land* (1941) 
* *Gingerbread Shop* (1952) 
* *Mr. Wigg's Birthday Party* (1952) 
* *The Magic Compass* (1953)
* *Fox at the Manger* (1962) 
* *Friend Monkey* (1971)  
* *Two Pairs of Shoes* (1980)

## Referanser


## Eksterne lenker
* 
*
Elland Road

**Elland Road** er et fotballstadion i byen Leeds, England og hjemmebane til Leeds United AFC. Stadionet ligger ved en gate med samme navn og har fått navnet sitt derfra.

## Om stadionet
Stadionet er et av de eldste i England og har røtter tilbake til 1897 da Holbeck Rugby Club kjøpte området for å spille rugby der fram til 1904. Leeds City FC og senere Leeds United (fra 1919) har spilt på stadionet i hele sin tid. Elland Road har blitt utvidet flere ganger. Det ble solgt i 2004 på grunn av Leeds' dårlige økonomi og blir i stedet leiet gjennom en kontrakt på 25 år som også gir klubben rett til å kjøpe tilbake Elland Road når økonomien forbedres noe som ble gjort i 2017. Stadionet ble også brukt til gruppespillet under EM i fotball 1996 samt flere andre sporter som Rugby League, Rugby Union, speedway, hundeveddeløp og flere konserter.

## Historikk

## Annen bruk av stadionet
### Fotball
Det har blitt spilt semifinaler i FA-cupen her i årene 1910, 1930, 1931, 1935, 1947, 1952, 1961, 1980 og 1995.

Englands herrelandslag i fotball har spilt tre kamper her; mot Sverige i 1995, Italia i 2002 og Costa Rica i 2018. Stadionet ble brukt under EM i fotball 1996 og tre gruppespillkamper ble arrangert på Elland Road.
### Rugby
Det har blitt spilt 15 landskamper i Rugby League siden 1921. Klubblaget Leeds Rhinos spilte to seriekamper her i 2018 mens deres hjemmebane Headingley Stadium ble oppgradert og Rhinos spilte også fire kamper i en internasjonal klubbturnering mellom 2008 og 2010.

Under VM i rugby union for menn 2015 ble det spilt to kamper her og det har blitt spilt en kamp mellom Sør-Afrika og et samlet lag *North of England* i 1992.

### Konserter
Store band som Queen (1982), U2 (1987), Happy Mondays (1991), Kaiser Chiefs (2008) og (2019) og Rod Stewart (2019) har spilt konserter på Elland Road

## Bilder av stadionet

Elland Road panarama.jpg|Panoramabilde fra innsiden tatt august 2007
Elland Road panorama from the Revie Stand.jpg|Panoramabilde fra The Revie Stand tatt mai 2009
The Lowfields Stand at Elland Road (geograph 3851155).jpg|Under en kamp i 1979

Billy Bremner statue (8015019318).jpg|Statue av Billy Bremner utenfor stadion
Don Revie statue, Elland Road (20th February 2013) 004.JPG|Statue av Don Revie utenfor stadion


## Referanser


## Eksterne lenker
*
Andrés Escobar

**Andrés Escobar Saldarriaga** (født 13. mars 1967 i Medellín i Colombia, død 2. juli 1994 samme sted) var en colombiansk fotballspiller som spilte for det colombianske storlaget Atlético Nacional i hele sin karriere, med unntak av et opphold hos BSC Young Boys i 1989/90-sesongen. Han ble verdenskjent etter at han scoret et skjebnesvangert selvmål under fotball-VM i USA i 1994. Det var sannsynligvis dette selvmålet som førte til at han senere ble drept.

Escobar ble karakterisert som en ledertype på banen med eminent teknikk og blikk for spillet. Han spilte 50 landskamper og scoret ett mål for .

## Drapet
Mannen som drepte Escobar, Humberto Castro Muñoz, var livvakt for to brødre som eide et stort diskotek i Medellin. Dette brødreparet hadde store forventninger til  i VM og de satset store penger på at laget skulle gjøre det bra. De mente at Escobar hadde skylden for all elendigheten etter VM. Castro hadde vært på besøk på brødrenes diskotek, og han fulgte etter Escobar til bilen. Castro tok opp en revolver da han stod ved siden av bilen og skjøt 12 skudd mot Escobar. Vitner har sagt at for hvert skudd Casto skjøt, så skal han har ropt *«Gol!»* (som er på spansk, og betyr "mål"). Muñoz ble dømt til 43 års fengsel, men kom ut etter 11 år i 2005.

## Referanser


## Eksterne lenker
*
Warszawa erkebispedømme

**Warszawa** er et katolsk erkebispedømme. Det bor 1,4 millioner katolikker i bispedømmet.

## Historie
Landskapet Masovia med Warszawa lå opprinnelig, dvs. fra 968, i Poznań bispedømme. Gjennom opprettelsen av Gniezno erkebispedømme i 1000 ble det imidlertid adskilt fra resten av Poznań bispedømme. Først i 1798 ble Warszawa bispedømme opprettet som et eget bispedømme for Masovia.

Etter Wienerkongressen (1815) ble Warszawa i 1818 opphøyet til erkebispedømme for «Kongress-Polen». Det ble dermed metropolitanbispedømmet for Augustów, Kraków, Płock og Włocławek (overført fra Gnieznos kirkeprovins); Lublin (overført fra Lwóws kirkeprovins); samt Sandomierz og Siedlce (nyoppretta i 1818). Kraków ble imidlertid eksemptert i 1880 og opphøyet til erkebispedømme etter første verdenskrig. Samtidig ble Kielce bispedømme, som hadde blitt gjenopprettet i 1882, flyttet fra Warszawas til Krakóws kirkeprovins. Også Włocławek bispedømme ble flyttet tilbake til Gnieznos kirkeprovins. Til gjengjeld ble Łódź bispedømme opprettet som et nytt suffraganbispedømme av Warszawa.

1992 ble Łódź og Lublin opphøyet til erkebispedømmer, og Sandomierz og Siedlce overført til Lublins kirkeprovins. Samtidig ble Warszawa-Praga bispedømme utskilt fra Warszawa bispedømme.

## Biskoper og erkebiskoper
* 1798–1804 Józef Miaskowski
* 1806–1818 Ignacy Raczyński (som apostolisk administrator)
* 1818–1819 Franciszek Skarbek von Malczewski
* 1819–1823 Szczepan Hołowczyc
* 1824–1827 Wojciech Skarszewski
* 1828–1829 Jan Pavel Woronicz
* 1829–1831 Edward Czarnecki (som apostolisk administrator)
* 1831–1833 Adam Paszkowicz (som apostolisk administrator)
* 1833–1837 Paweł Straszyński (som kapitularvikar)
* 1836–1838 Stanisław Kostka Choromański
* 1838–1844 Tomasz Chmielewski (som kapitularvikar)
* 1844–1856 Antoni Melchior Fijałkowski (som apostolisk administrator)
* 1856–1861 Antoni Melchior Fijałkowski
* 1862–1883 Zygmunt Szczęsny Feliński, sal.
** 1863–1865 Paweł Rzewuski (som generalvikar)
** 1865–1877 Stanisław Kostka Zwoliński (som apostolisk administrator)
** 1877–1883 Antoni Franciszek Ksawery Sotkiewicz (som apostolisk administrator)
* 1883–1912 Wincenty Teofil Popiel
* 1912–1913 Kazimierz Ruszkiewicz (som kapitularvikar)
* 1913–1938 Aleksander Kardinal Kakowski
* 1939–1942 Stanisław Gall (som kapitularvikar, fra 1940 som apostolisk administrator)
* 1942–1946 Antoni Władysław Szlagowski (som kapitularvikar)
* 1946–1948 August Kardinal Hlond, SDB
* 1948–1949 Zygmunt Choromański (som kapitularvikar)
* 1948–1981 Stefan Kardinal Wyszyński
* 1981 Władysław Miziołek (som kapitularvikar)
* 1981–2007 Józef Kardinal Glemp
* 2007 Stanisław Wojciech Wielgus
* 2007 Józef Kardinal Glemp (som apostolisk administrator)
* 2007- Kazimierz Nycz
## Eksterne lenker
*
Dix-Hallpikes test

**Dix-Hallpikes test** er et diagnostisk hjelpemiddel for å stille diagnosen benign paroksysmal posisjonsvertigo (BPPV).
*(Se også [[Epleys manøver]] for å kurere BPPV)*
## Utførelse
Man kan utløse et anfall av BPPV ved at man roterer pasientens hode 45 grader mot den syke siden og litt bakover mens han sitter på undersøkelsesbenken. Deretter tippes vedkommende raskt bakover til liggende stilling, med hodet litt under horisontalplanet. Hodet holdes her i 30 sekunder, innen hvilke anfallet melder seg om pasienten har BPPV.

## Eksterne lenker
* Tidsskr Nor Lægeforen 2002; 122: 1463-6 ut